ลุ้น SET เปิดบวก! รับแรงหนุน “หุ้นพลังงาน” หลังราคาน้ำมันวิ่งต่อ
แนวโน้ม “ดัชนี” เช้าแกว่งไซด์เวย์ นลท.รอดูปัจจัยใหม่ แต่คาดจะได้แรงหนุนจากราคาน้ำมันฟิวเจอร์ที่ปรับตัวขึ้น ส่งผลดีต่อหุ้นกลุ่มพลังงาน
แนวโน้ม “ดัชนี” เช้าแกว่งไซด์เวย์ นลท.รอดูปัจจัยใหม่ แต่คาดจะได้แรงหนุนจากราคาน้ำมันฟิวเจอร์ที่ปรับตัวขึ้น ส่งผลดีต่อหุ้นกลุ่มพลังงาน
21 มี.ค. 2565

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้ แกว่งไซด์เวย์สอดคล้องกับตลาดหุ้นอื่นในภูมิภาคเอเชียที่เคลื่อนไหวทั้งในแดนบวกและลบ เนื่องด้วยนักลงทุนยังคงรอปัจจัยใหม่ๆ โดยเฉพาะเรื่องของการเจรจาหาข้อยุติการทำสงครามระหว่างรัสเซียและยูเครน ซึ่งปัจจุบันยังไม่เห็นความคืบหน้าเชิงบวก ขณะเดียวกันการเจรจาระหว่างประธานาธิบดีโจ ไบเดน ของสหรัฐและประธานาธิบดีสี จิ้นผิง ของจีน ก็ยังไม่มีอะไรที่ชัดเจน
อย่างไรก็ตาม ราคาน้ำมันดิบฟิวเจอร์ยังคงปรับตัวขึ้น เป็นผลต่อเนื่องจากการคว่ำบาตรรัสเซีย โดยมีการคาดการณ์ว่าสหรัฐและรัสเซียจะลดการส่งออกน้ำมัน ประมาณ 3 ล้านบาร์เรลต่อวัน ทำให้เป็นผลบวกต่อราคาหุ้นกลุ่มพลังงานที่คาดว่าจะปรับตัวขึ้นในวันนี้ โดยให้แนวรับไว้ที่ 1,670-1,674 จุด และแนวต้าน 1,685-1,690 จุด